Staatskävers

Bi de Staatskävers (Buprestidae) hannelt sik dat um en Familie vun Kävers ut de Böverfamilie  Buprestoidea. Dor gifft dat bi 15.000 Aarden in 450 Geslechter vun. 

Kennteken
Staatskävers sünd normolerwiese bannig slank. Ehr Lief löppt na achtern spitz to. Se weert  twuschen 0,2 un 6,5 cm lang. Faken sünd se vun’e Klöör her wat heller: gröön, rood oder blau mit Stippels, Striepen oder Bänner un en metallhaftigen Glimmer. Vundeswegen weert allerhand Aarden, ofschoonst man lüttsch, as regelrechte Kunstwarke ankeken un sünd veel Geld weert, wenn se sammelt weert. 

Wie se leven doot
Meist all Aarden leevt vun Planten, un de wecken sünd slecht benöömt, vunwegen datt se so veel affreten un kaputtmaken doot. De adulten Kävers laat sik faken up Planten un Boomstämm finnen. Dor freet se Honnig, Blöten un Stoffmehl. De Budden buddelt sik Gänge in dat Holt un bringt bannig Schaden in Wolden tostanne. De Eier weert in Holt afleggt.

Wo se vörkamen doot
Düsse Familie leevt meist in de Tropen, man ok in Gemarken mit matig Klima kummt en Reeg vun Aarden vör. In Europa un Noordamerika sünd de Staatskävers ok in minschliche Städer un Dörper to finnen. In Middeleuropa gifft dat bi 125 Aarden. 

Wo se to finnen sünd 
Staatskävers sünd veel to finnen up:
 Böken
 Barken
 Eeken
 Braamstrüker
 Wilgen
 Rosen

 Unnerfamilien
 Agrilinae
 Buprestinae
 Chrysochroinae
 Galbellinae
 Julodinae
 Polycestinae

 Biller

Kategorie:Staatskävers